PROKAL.CO, Kalas Panjul -ngaran asal sambat nang manulis wal lah, hanyar kadatangan kekanakan nang ngarannya Juli -ngaran sikung ni jua asal sambat wal lah.
Juli ni kesahnya anak urang beduit. Kabujuran rancak pindah-pindah sakulah maumpati kuitannya. Nah kabujuran Juli umpat pindah wan basakulah di wadah Panjul. Maka duduknya basabalahan wan Panjul.
Ngarannya kekanak hanyar, Panjul katuju mangesahi Juli. Apa-apa kah nang dikesahkan Panjul, sampai ka wadah Juli badiam jua dikesahkan.
Kabujuran jua wadah bediam Juli nang parak wan sakulah tu ujar urang angker. Kada tahu tumatan mana memadahi angker.
Handak tahu bujur kadanya urang manyambat wadah bediam Juli angker, laluai bulikan sakulah Panjul umpat ka wadah badiam Juli.
Sanang banar hati Juli ada kawal sakulah nang hanyar dipatuhnya tu handak umpat ka wadahnya bediam. Sampai wadah bediam Juli, Panjul mandadak handak bakamih.
Imbah manunjukan wadah bakamih, Juli lalu masuk ka kamar. Pas kaluar wadah bakamih Panjul tatamu wan Juli nang handak masuk ka kamar lain.
"Kemana ikam," takun Panjul.
Kada manjawab, urang nang mirip wan Juli tu tarsanyum haja. Imbah urang nang mirip tu manutup lawang, Juli managur tumatan wadahnya guring di hujung.
"Njul sini. Beapa ikam di situ. Ini kamar unda," sambat Juli?.
Malihat Juli managur tumatan lawang kamar di hujung. Muha Panjul langsung pucat, imbah tu bukah lawan bakuciak.
"Hantuuu," kuciak Panjul himung mambuka lawang rumah nang takunci.
"Kenapa ikam," tariak Juli.
"Ada urang mirip ikam. Iya kalo, wadah ikam bediam ni bahantu," sambat Panjul.
"Dimana," takun Juli.
"Itu nah parak wadah bakamih. Unda tadi tatamu," sambat Panjul tetangis.
"Oh, itu kembarang unda. Ngarannya Utuh ---ngaran asal sambat jua wal---," pandir Juli.
"Iya kah, kenapa kada bapadah ikam," sambat Panjul nang takamih di salawar.
"Ikam kada batakun," jawab Juli santai.(oke/nha)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn